wickkiey/tamil-wikipedia-chunked huggingface dataset:
# செதாபாக்

**செதாபாக்** (ஆங்கிலம்; மலாய்: *Setapak*; சீனம்: 文良港); என்பது மலேசியா, கோலாலம்பூர், கோம்பாக் மாவட்டத்தில் உள்ள ஒரு நகர்ப்புறப் பகுதி; மற்றும் ஒரு முக்கிம் ஆகும். கோலாலம்பூர் மாநகரில் ஒரு துடிப்பான நகர்ப்புறப் பகுதியாக அறியப்படும் இந்த இடம்; பல்கலைக்கழக மாணவர்களின் எண்ணிக்கைக்கும்; நவீன வாழ்க்கை முறை வசதிகளுக்கும்; மற்றும் சிறந்த போக்குவரத்து இணைப்புகளுக்கும் பெயர் பெற்றது.  
1900-ஆம் ஆண்டுகளில் ஈயச் சுரங்கங்கள் மற்றும் ரப்பர் தோட்டங்களுக்கான மையமாக விளங்கிய இந்த இடம்; தற்போது நவீன மயத்தில் செழிப்புறும் பகுதியாக மாறியுள்ளது. 1969-ஆம் ஆண்டில் நிறுவப்பட்ட துங்கு அப்துல் ரகுமான் தொழில்நுட்ப மேலாண்மை பல்கலைக்கழகம் *(Tunku Abdul Rahman University of Management and Technology)* (**TAR UMT**) போன்ற பல கல்லூரிகளைக் கொண்ட செதாபாக் நகர்ப்பகுதி; நகர்ப்புற வசதிகளுடன் ஒரு துடிப்பான சூழலுக்குப் பங்களிக்கிறது. இருப்பினும் அதிக மக்கள் தொகை அடர்த்தியைக் கொண்டது; மற்றும் போக்குவரத்து நெரிசலையும் அடிக்கடி எதிர்கொள்கிறது.  
கோலாலம்பூர் மாநகரின் மையப் பகுதியிலிருந்து 8 கிமீ தொலைவில் அமைந்துள்ள இந்த நகர்ப்புறப் பகுதி, 20-ஆம் நூற்றாண்டின் முற்பகுதியில் இருந்து ஆழமான வரலாற்றையும் கொண்டுள்ளது.
# செதாபாக்

## வரலாறு

1880-ஆம் ஆண்டுகளில், செதாபாக் ஒரு சிறிய பழங்குடியினர் கிராமமாக இருந்தது. அந்தப் பகுதியில் தொடக்கக்கால மக்கள் பழங்குடியினர் எனும் ஓராங் அசுலி ஆவர். இவர்களுடன் மினாங்கபாவு மக்களும் இணைந்து வாழ்ந்தனர். அதன் பின்னர் 1890-ஆம் ஆண்டுகளில், அந்தப் பகுதியில் உருவாக்கப்பட்ட ரப்பர் தோட்டங்களில் பணிபுரிவதற்காக மலேசிய இந்தியர்கள் குடியேறினர்; மேலும் ஈயச் சுரங்கங்களில் வேலை செய்வதற்காகச் சீனர்களும் அழைத்து வரப்பட்டனர். ரப்பர் தோட்டங்கள், ஈயச் சுரங்கங்கள் ஆகியவற்றின் வளர்ச்சியின் காரணமாக செதாபாக் கிராமம் படிப்படியாக வளர்ச்சி பெற்றது.  
1884 ஏப்ரல் 12-ஆம் திகதி, மலாயா கூட்டமைப்பு மாநிலங்கள் எனும் பிரித்தானிய மலாயா நிர்வாக அமைப்பின் முதல் தலைமை ஆளுநரான பிராங்க் சுவெட்டன்காம், அந்தப் பகுதியில் வசித்த பழங்குடியினரின் தலைவராக பத்து தாபாக் *(Batu Tapak)* என்பவரை மீண்டும் தலைவராக நியமிக்கக் கேட்டுக் கொண்டார். அதன் பின்னர், செதாபாக் கிராமத்தின் பழங்குடித் தலைவரைப் பெருமைபடுத்தும் வகையில், செதாபாக் கிராமத்திற்கு, செதாபாக் எனும் பெயர் வழங்கப்பட்டது.
# செதாபாக்

## புவியியல் வரையறை

ஆறு (<small>இடது</small>) கிள்ளான் ஆற்றுடன் (<small>வலது</small>) கோலாலம்பூரில் இணைகின்ற இடம்]]  
கோம்பாக் மக்களவைத் தொகுதியில் கோலாலம்பூரின் வடகிழக்கில் செதாபாக் முக்கிம் அமைந்துள்ளது. இது 62 சதுர மைல்கள் (160 கிமீ2) பரப்பளவைக் கொண்டது. செதாபாக்கின் வடக்குப் பகுதி குனோங் பூங்கா புவா *(Gunung Bunga Buah)* என்றும் அழைக்கப்படுகிறது. கெந்திங் செம்பா, செதாபாக்கின் வடகிழக்குப் பகுதியில் உள்ளது. கிழக்கில் புக்கிட் டிண்டிங் உள்ளது. செதாபாக் பகுதி, இதற்கு முன்னர் வங்சா மாஜு மக்களவைத் தொகுதி மற்றும் செத்தியா வங்சா மக்களவைத் தொகுதி ஆகிய இரு மக்களவைத் தொகுதிகளைக் கொண்டிருந்தது. தற்போது மூன்று தொகுதிகள் உள்ளன.  
கோம்பாக் ஆறு, குனோங் பூங்கா புவா *(Gunung Bunga Buah)* எனும் மலையை அதன் பிறப்பிடமாகக் கொண்டது. இந்த ஆறு செதாபாக் முக்கிம் வழியாகப் பாயும் முக்கிய ஆறாகும். செதாபாக் முக்கிம், கோம்பாக் நகரம், கம்போங் பாடாங் பாலாங் *(Kampung Padang Balang)*, கம்போங் பாரு ஆயர் பனாஸ் *(Kampung Baru Air Panas)*; மற்றும் பல கிராமங்களையும் கொண்டுள்ளது.
# செதாபாக்

## புவியியல் வரையறை

### லோக் யூ கோட்டை

இன்றைய கட்டத்தில், செதாபாக் முக்கிம், வங்சா மாஜு நகரத்தையும்; கெந்திங் கிள்ளான்-பகாங் நெடுஞ்சாலையில் சில கிலோமீட்டர் தொலைவு பகுதியையும்; அதைச் சுற்றியுள்ள மற்ற சில பகுதிகளையும் கொண்டுள்ளது. செதாபாக்கிற்குச் சற்று தெற்கே தித்திவங்சா பொழுதுபோக்கு பூங்கா *(Titiwangsa Recreational Park)* அமைந்துள்ளது. லோக் யூ குன்று *(Loke Yew Hill)* இந்த நகரத்தில் ஒரு முக்கிய வரலாற்று இடமாகவும் அறியப்படுகிறது.  
இங்கு லோக் யூ குன்று எனும் பெயரில் ஒரு குன்று உள்ளது; அந்தக் குன்றுக்கு, சீனக் கொடையாளர் லோக் யூவின் *(Loke Yew)* பெயரிடப்பட்டது. இந்தக் குன்றில் லோக் குடும்பத்திற்குச் சொந்தமான ஒரு பாழடைந்த கோட்டையும் உள்ளது. தற்போது அந்தக் கோட்டையின் இடிபாடுகள் மட்டுமே உள்ளன. இருப்பினும், இன்றுவரை இந்தக் கோட்டை வளாகம், லோக் யூ குடும்பத்திற்கான அடக்கம் செய்யப்படும் இடமாக உள்ளது.
# செதாபாக்

## புவியியல் வரையறை

### மலேசிய விலங்கியல் பூங்கா

செடாபக்கில் உள்ள மலேசிய விலங்கியல் பூங்கா *(National Zoo of Malaysia)* மலேசியப் பிரதமர், துங்கு அப்துல் ரகுமான் அவர்களால் நவம்பர் 16, 1963 அன்று திறக்கப்பட்டது.  
மலேசிய விலங்கியல் பூங்கா, கோலாலம்பூரிலிருந்து சுமார் 13 கிலோமீட்டர் தொலைவில் உலு கிள்ளானுக்குச் செல்லும் வழியில் அமைந்துள்ளது. இந்த விலங்கியல் பூங்கா, 42 ஏக்கர் (17 எக்டேர்) நிறைய மழையைப் பெறும் வெப்பமண்டலக் காட்டில் அமைந்துள்ளது. மேலும் எதிர்கால மேம்பாட்டிற்காக 100 ஏக்கர் (40 எக்டேர்) நிலப்பரப்பையும் கொண்டுள்ளது.
# செதாபாக்

## போக்குவரத்து

செதாபாக் வட்டாரத்தின் தற்போதைய தொடருந்து நிலையங்கள்:
- வழித்தடம்
- கோம்பாக் எல்ஆர்டி நிலையம்
- தாமான் மெலாத்தி எல்ஆர்டி நிலையம்
- வங்சாமாஜு எல்ஆர்டி நிலையம்
- செரி ரம்பாய் எல்ஆர்டி நிலையம்
- செத்தியாவங்சா எல்ஆர்டி நிலையம்  
எதிர்காலத்தில், செதாபாக் நகர்ப்பகுதியின் முழுப் பகுதியும் எம்ஆர்டி சுற்று வழித்தடத்தின் **செதாபாக் எம்ஆர்டி நிலையம்** எனும் பெயரில் ஓர் உயர்த்தப்பட்ட நிலையத்தால் சேவை செய்யப்படும்.
# செதாபாக்

## அரசியல்

### மக்களவை

**செதாபாக் மக்களவை உறுப்பினர்கள்**  
| கோம்பாக் மக்களவைத் தொகுதி | சிலாங்கூர் | அமிருதீன் சாரி (பாக்காத்தான்-பி.கே.ஆர்) |  |
| --- | --- | --- | --- |
| வங்சா மாஜு மக்களவைத் தொகுதி | கோலாலம்பூர் | ஜாகிர் அசான் (பாக்காத்தான்-பி.கே.ஆர்) |  |
| செத்தியா வங்சா மக்களவைத் தொகுதி | கோலாலம்பூர் | நிக் நசுமி நிக் அகமது (பாக்காத்தான்-பி.கே.ஆர்) | } |
# செதாபாக்

## காட்சியகம்

<>**செதாபாக்** (2022)</>
# டௌ செயல்முறை

**டௌ செயல்முறை** (Dow process) என்பது குளோரோபென்சீனின் நீராற்பகுப்பு வினை மூலம் பீனால் உற்பத்தி செய்யும் ஒரு முறையாகும்.
# டௌ செயல்முறை

## தயாரிப்பு

பென்சீனை ஒரு பென்சைன் இடைநிலை வழியாக அணுக்கருகவர் பொருள் அரோமாட்டிக் பதிலீடு மூலம் உடனடியாக குளோரோபென்சீனாக மாற்றலாம். குளோரோபென்சீனை நீரிய சோடியம் ஐதராக்சைடுடன் சேர்த்து 300 பார் அழுத்தத்தில் 350 பாகை செல்சியசு வெப்பநிலைக்கு சூடுபடுத்தலாம் அல்லது உருகிய சோடியம் ஐதாக்சைடை 350 பாகை செல்சியசு வெப்பநிலைக்கு சூடுபடுத்தி சோடியம் பீனாக்சைடைத் தயாரிக்கப்படுகிறது. பின்னர் இதை அமிலமயமாக்கல் வினைக்கு உட்படுத்தினால் பீனால் கிடைக்கும்.. 1-[<sup>14</sup>C]-1-குளோரோபென்சீன் நீரிய சோடியம் ஐதராக்சைடுடன் சேர்க்கப்பட்டு 395 பாகை செல்சியசு வெப்பநிலைக்கு சூடுபடுத்தப்பட்டால் 1-[<sup>14</sup>C]-பீனால் 54% அளவுக்கு உருவாகிறது. அதேவேளையில் 2-[<sup>14</sup>C]-பீனால் 43% கிடைக்கிறது.
# கோகுந்தா சட்டமன்றத் தொகுதி

**கோகுந்தா சட்டமன்றத் தொகுதி** *(Gogunda Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. கோகுந்தா, உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# கோகுந்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அல்கா ராம் | இந்திய தேசிய காங்கிரசு</br> |  |
| 1980 | மேக் ராஜ் | இந்தியப் பொதுவுடைமைக் கட்சி</br> |  |
| 2008 | மங்கி லால் கராசியா | இந்திய தேசிய காங்கிரசு</br> |  |
| 2013 | பிரதாப் லால் பீல் | rowspan=3 | பாரதிய ஜனதா கட்சி</br> |
| 2018 |  |  |  |
| 2023 | } |  |  |
# பிரதாப் லால் பீல்

**பிரதாப் லால் பீல்** *(Pratap Lal Bheel)* (பிறப்பு: ஜனவரி 6, 1969) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் கோகுந்தா சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.  
2023 இல் நடைபெற்ற இராசத்தான் சட்டமன்றத் தேர்தலில் கோகுந்தா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட பிரதாப் லால் தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளரான மங்கி லாலை விட 3665 வாக்குகள் அதிகம் பெற்று வெற்றிபெற்றார்.
# மிதாகாலி பல் விளையாட்டு வளாகம்

**மிதாகாலி பல் விளையாட்டு வளாகம்** (*Mithakhali Multi Sports Complex*) இந்தியாவின் குசராத்து மாநிலத்திலுள்ள அகமதாபாத்தில் இருக்கும் மிதாகாலியில் அமைந்துள்ள பல விளையாட்டு வளாகமாகும். இதுவொரு உட்புற விளையாட்டு மைதானம் ஆகும். 2007 ஆம் ஆண்டு அகமதாபாத்து நகரத்தில் உட்புற விளையாட்டை ஊக்குவிப்பதற்காக கட்டப்பட்டது. பன்னாட்டு தரத்தில் மேசைப்பந்து விளையாட்டு மைதானம், வெளிப்புற கூடைப்பந்து மைதானம் மற்றும் பூப்பந்து விளையாட்டு மைதானம் ஆகியவை இங்கு உள்ளன. அகமதாபாத் நகராட்சி இவ்விளையாட்டு வளாகத்தை நிர்வகிக்கிறது. மேலும் இங்கு சக்கர காலணி மற்றும் மேசைப் பந்து விளையாட்டுகளுக்கான தேசிய அளவிலான விளையாட்டுப் போட்டிகள் நடந்தன.
# பாரா (உ.பி.) சட்டமன்றத் தொகுதி

**பாரா சட்டமன்றத் தொகுதி** (<u>*Bara Assembly constituency*</u>) என்பது இந்தியாவின் உத்தரப்பிரதேசத்தின் பிரயாக்ராஜ் மாவட்டத்தில் உள்ள பாரா நகரத்தை உள்ளடக்கிய உத்தரப்பிரதேச சட்டமன்றத்தின் தொகுதியாகும்.  
பிரயாக்ராஜில் உள்ள ஐந்து சட்டமன்றத் தொகுதிகளில் பாராவும் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் ஒன்றாக 264 எனும் தொகுதி எண்ணைக் கொண்டுள்ளது.
# பாரா (உ.பி.) சட்டமன்றத் தொகுதி

## சட்டப்பேரவை உறுப்பினர்கள்

| 2002 | உதய்பான் கர்வாரியா | பாரதிய ஜனதா கட்சி |
| --- | --- | --- |
| 2007 |  |  |
| 2012 | அஜய்குமார் | சமாஜ்வாதி கட்சி |
| 2017}}  
== 2017 ==
பாரதிய ஜனதா கட்சி வேட்பாளர் மருத்துவர் அஜய் குமார் 2017 உத்தரப்பிரதேச சட்டப்பேரவைத் தேர்தலில் சமாஜ்வாடி கட்சி வேட்பாளர் அஜயைத் தோற்கடித்து 34,053 வாக்குகள் வித்தியாசத்தில் வெற்றி பெற்றார்.  
== 2012 ==
சமாஜ்வாடி கட்சி வேட்பாளர் அஜய் குமார், பாஜக வேட்பாளர் விபாவ்நாத் பாரதியை தோற்கடித்தார். |  |  |
# நிக்கல் டங்சுடேட்டு

**நிக்கல் டங்சுடேட்டு** (*Nickel tungstate*) என்பது NiWO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கல், தங்குதன், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.
# நிக்கல் டங்சுடேட்டு

## தயாரிப்பு

நிக்கல்(II) நைட்ரேட்டுடன் சோடியம் டங்சுடேட்டைச் சேர்த்து வினைபுரியச் செய்தால் நிக்கல் டங்சுடேட்டு உருவாகும்:  
:Ni(NO<sub>3</sub>)<sub>2</sub> + Na<sub>2</sub>WO<sub>4</sub> → NiWO<sub>4</sub> + 2 NaNO<sub>3</sub>  
நிக்கல்(II) ஆக்சைடுடன் தங்குதன்(VI) ஆக்சைடைச் சேர்த்து வினை புரியச் செய்தாலும் நிக்கல் டங்சுடேட்டைத் தயாரிக்கலாம்.  
அம்மோனியம் மெட்டாடங்சுடேட்டுடன் நிக்கல்(II) நைட்ரேட்டைச் சேர்த்து வினைபுரியச் செய்தாலும் அல்லது சோடியம் டங்சுடேடு, நிக்கல்(II) குளோரைடு மற்றும் சோடியம் குளோரைடு ஆகியவற்றின் வினையினாலும் கூட நிக்கல் டங்சுடேட்டைத் தயாரிக்கலாம்.  
நிக்கல் டங்சுடேட்டு 700 °செல்சியசு வெப்பநிலையில் ஒரு கட்ட மாற்றத்திற்கு உட்படுகிறது.
# நிக்கல் டங்சுடேட்டு

## பண்புகள்

நிக்கல் டங்சுடேட்டு வெளிர் பழுப்பு நிறத்தில், மணமற்ற திடப்பொருளாகக் காணப்படுகிறது. இது நீரில் கரையாது. படிக உருவமற்ற வடிவம் பச்சை நிறத்திலும்,
# நிக்கல் டங்சுடேட்டு

## பயன்கள்

நிக்கல் டங்சுடேட்டுக்கு வணிக ரீதியான பயன்பாடுகள் இல்லை. ஓர் ஒளிச்சேர்க்கை வினையூக்கியாகவும், ஈரப்பத உணரிகளிலும், மின்கடத்தா ஒத்ததிரிவிகளிலும் ஆய்வு செய்யப்பட்டுள்ளது. இது சமச்சீரற்ற மீமின்தேக்கிகளுக்கு ஒரு நம்பிக்கைக்குரிய எதிர்மின்வாய் பொருளாகவும் கருதப்படுகிறது.
# நிக்கல் டங்சுடேட்டு

## பிற சேர்மங்கள்

நிக்கல் டங்சுடேட்டு அம்மோனியாவுடன் சேர்ந்து சேர்மங்களை உருவாக்குகிறது. உதாரணமாக NiWO<sub>4</sub>·2NH<sub>3</sub>·H<sub>2</sub>O சியான் படிகங்களாகவும், NiWO<sub>4</sub>·4NH<sub>3</sub> பச்சை படிகங்களாகவும், NiWO<sub>4</sub>·5NH<sub>3</sub>·H<sub>2</sub>O அடர் நீல படிகங்களாகவும் அல்லது நீரற்ற NiWO<sub>4</sub>·6NH<sub>3</sub> படிகம் ஊதா நிறமாகவும், எக்சமீனின் எண்ணீரேற்று அடர் நீல நிறமாகவும் காணப்படுகின்றன.
# அக்ரிடோதெரசு லுகோசெபாலசு

**செம்மார்பக நாகணவாய்** எனப் பொதுவாக அழைக்கப்படும் *அக்ரிடோதெரசு லுகோசெபாலசு* (*Acridotheres leucocephalas*) என்பது *துர்னிடே* குடும்பத்தைச் சேர்ந்த ஒரு பறவைச் சிற்றினமாகும்.  
இது தாய்லாந்து, லாவோஸ், கம்போடியா, வியட்நாமில் காணப்படுகிறது.
# அக்ரிடோதெரசு லுகோசெபாலசு

## விளக்கம்

இது மஞ்சள் நிற அலகினையும் சாம்பல் நிற மேற்பகுதிகளையும் கொண்டுள்ளது.
# தங்க நாகணவாய்

*தங்க நாகணவாய்* (*Mino anais-மினோ அனாயிசு*) என்பது *துடர்னிடே* குடும்பத்தைச் சேர்ந்த ஒரு நாகணவாய்ச் சிற்றினம் ஆகும். இது நியூ கினியில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ்நிலக் காடுகளாகும். வகைப்பாட்டியலாளர் லெசன், இந்த பறவைக்கு பதினொரு வயதில் இறந்த தனது மகள் அனாயிசின் நினைவாகப் பெயரிட்டார்.
# பீனா பரத்வாஜ்

**பீனா பரத்வாஜ்** (*Beena Bhardwaj*) என்பவர் இந்திய அரசியல்வாதியும் உத்தரப் பிரதேச சட்டமன்ற மேனாள் உறுப்பினரும் ஆவார். இவர் உத்தரப்பிரதேசத்தின் 14ஆவது சட்டமன்றத்தில் பிலாசுபூர் சட்டமன்றத் தொகுதியில் 2002ஆம் ஆண்டு சமாஜ்வாதி கட்சியினை பிரதிநிதித்துவப்படுத்தி சட்டமன்ற உறுப்பினராகப் பணியாற்றினார். பரத்வாஜ் 2017இல் பாரதிய ஜனதா கட்சியில் சேர்ந்தார்.
# கேமலதா திவாகர்

**கேமலதா திவாகர் குசுவாகா** (Hemlata Divakar) என்பவர் பாரதிய ஜனதா கட்சியினைச் சேர்ந்த இந்திய அரசியல்வாதியும் உத்தரப்பிரதேச சட்டமன்ற மேனாள் உறுப்பினரும் ஆவார். திவாகர் 2017 முதல் 2022 வரை ஆக்ரா மாவட்டத்தில் உள்ள ஆக்ரா கிராமப்புறத் தொகுதியிலிருந்து உத்தரப் பிரதேச சட்டப்பேரவை உறுப்பினராக இருந்தார். இவர் 2012ஆம் ஆண்டில் சமாஜ்வாதி கட்சியின் வேட்பாளராக உ. பி. சட்டமன்றத் தேர்தலில் போட்டியிட்டார். தற்பொழுது திவாகர் ஆக்ரா மாநகராட்சியின் மாநகர தந்தையாக உள்ளார்.
# கரீம்பேட்டை மாதங்கி இராமகிருஷ்ணன்

**கரீம்பேட்டை மாதங்கி இராமகிருஷ்ணன்** (Karimpat Mathangi Ramakrishnan) (1934-27 அக்டோபர் 2025) என்பவர் இந்திய குழந்தை அறுவை சிகிச்சை நிபுணரும் சென்னை கீழ்ப்பாக்கம் மருத்துவக் கல்லூரியில் தீக்காயங்கள், வடிவமைப்பறுவை அறுவை சிகிச்சை துறையின் மேனாள் தலைவரும் ஆவார்.
# கரீம்பேட்டை மாதங்கி இராமகிருஷ்ணன்

## மருத்துவ பணி

1934-ல் பிறந்த மாதங்கி சென்னை மதராசு மருத்துவக் கல்லூரியில் இளநிலை மருத்துவப் படிப்பினை முடித்தார். இதன் பின்னர், ஐக்கிய நாடு, ஐக்கிய இராச்சியம் உள்ளிட்ட நாடுகளில் ஒட்டுறுப்பு அறுவை மருத்துவத்துவத்தில் மேம்பட்ட மருத்துவ பயிற்சியினை முடித்தார். மாதங்கி சென்னை கீழ்ப்பாக்கம் மருத்துவக் கல்லூரியில் தீக்காயங்கள், வடிவமைப்பறுவை அறுவை சிகிச்சை துறையினை உருவாக்கி அதன் தலைவராகப் பல ஆண்டுகள் பணியாற்றினார்.  
இவர் மருத்துவக் கல்லூரி பணியிலிருந்து ஓய்வு பெற்ற பிறகு, சென்னை காஞ்சி காமகோடி குழந்தைகள் அறக்கட்டளை மருத்துவமனையில் பணியில் சேர்ந்தார். இங்கு குழந்தை தீவிர தீக்காய பராமரிப்பு பிரிவு மற்றும் வடிவமைப்பறுவை சிகிச்சையின் தலைவராக இருந்தார்.
# கரீம்பேட்டை மாதங்கி இராமகிருஷ்ணன்

## விருது

சக மதிப்பாய்வு செய்யப்பட்ட மருத்துவ ஆய்விதழ்களில் வெளியிடப்பட்ட பல மருத்துவ ஆவணங்களை மாதங்கி இராமகிருஷ்ணன் வெளியிட்டுள்ளார். இந்திய சுசுருதா சமூகத்தின் சுசுருதா தங்கப் பதக்கம், இந்திய அறுவை சிகிச்சை நிபுணர்கள் சங்கத்தின் அரி ஓம் ஆசிரமம் விருது, தேசிய பர்ன்சு அகாதமியின் வாழ்நாள் சாதனையாளர் விருது உள்ளிட்டப் பல விருதுகளைப் பெற்றுள்ளார்.
# கரீம்பேட்டை மாதங்கி இராமகிருஷ்ணன்

## இறப்பு

மாதங்கி இராமகிருஷ்ணன் 2025 அக்டோபர் 27 அன்று தனது 91ஆவது வயதில் சென்னையில் காலமானார்.
# கடம் கங்கா ரெட்டி

**கடம் கங்கா ரெட்டி** (Gaddam Ganga Redti) (12 ஜூலை 1933-2017) ஆந்திராவைச் சேர்ந்த தெலுங்கு தேசம் கட்சித் தலைவர் ஆவார். நிஜாமாபாது மக்களவைத் தொகுதியைப் பிரதிநிதித்துவப்படுத்தி மக்களவை உறுப்பினராக பணியாற்றினார். மேலும் பத்தாவது, பன்னிரண்டாவது மற்றும் பதின்மூன்றாவது மக்களவைக்குத் தேர்ந்தெடுக்கப்பட்டார். உடல்நலம் சரியில்லாத இருந்த கடம் கங்கா ரெட்டி தனது 84 வயதில் ஐதராபாத்திலுள்ள தனது இல்லத்தில் 2017 இல் இறந்தார்.
# சாதோல் சட்டமன்றத் தொகுதி

**சாதோல் சட்டமன்றத் தொகுதி** *(Jhadol Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. சாதோல், உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# சாதோல் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | பாபு லால் காரதி | பாரதிய ஜனதா கட்சி</br> |  |
| 2013 | கீரா லால் தரங்கி | இந்திய தேசிய காங்கிரசு</br> |  |
| 2018 | பாபு லால் | rowspan=2 | பாரதிய ஜனதா கட்சி</br> |
| 2023 | பாபு லால் கராதி |  |  |
# சில்பகலா வேதிகா

**சில்பகலா வேதிகா** (*Shilpakala Vedika*) என்பது இந்தியாவின் தெலங்காணாவில் அமைந்துள்ள ஒரு சுடுமண்ணால் கட்டப்பட்ட கலையரங்கமும், மாநாட்டு மையமும் ஆகும். இந்த அரங்கம் 60,000 சதுர அடி (5,600 மீ2) பரப்பளவைக் கொண்டுள்ளது. "சில்பம்" என்றால் சிற்பம் என்றும், கலா என்றால் கலை என்றும், வேதிகா என்றால் தளம் என்றும் பொருள். எனவே இது ஒரு கலைகளுக்கான சிற்பத் தளமாகும்.  
மாநாட்டு மையத்தில் ஒரு அரங்கம் உள்ளது. இது வடிவமைப்பில் நெகிழ்வானது. பல்வேறு வகையான உள்ளமைவுகளை வழங்குகிறது. மேலும் இது தெலுங்குத் திரைப்படங்களின் இசை வெளியீட்டுச் செயல்பாடுகளுக்கு பெயர் பெற்றது.
# சில்பகலா வேதிகா

## அரங்கம்

2001 ஆம் ஆண்டு ஐக்கிய ஆந்திரப் பிரதேச அரசாங்கத்தின் கீழ் கட்டப்பட்ட இந்த சில்பகலா வேதிகா, 60,000 சதுர அடி (5,600 மீ2) பரப்பளவில், 5 ஏக்கர் (20,000 மீ2) நிலத்தில், 2,500 பேர் அமரக்கூடிய வகையில் அமைந்துள்ளது. இது 2002 ஜூன் 15 அன்று அப்போதைய ஐக்கிய ஆந்திரப் பிரதேச முதலமைச்சர் நா. சந்திரபாபு நாயுடு அவர்களால் திறந்து வைக்கப்பட்டது. அன்றைய ஐக்கிய பிரதேச ஆளுநர் சி. ரங்கராஜன் தொடக்க விழாவில் தலைமை விருந்தினராக கலந்து கொண்டார்.  
இந்த அரங்கத்தில் ஒரு பத்திரிகையாளர் அறை, சிற்றுண்டிச்சாலை, பல்லூடக கணினி அறை மற்றும் பசுமை அறைகள் உள்ளன.
# சில்பகலா வேதிகா

## இதனையும் காண்க

- திரைப்பட நகர்
# திரைப்பட நகர்

வழங்கும் மையமாக இருந்து வருகிறது ]]
**திரைப்பட நகர்** (*Film Nagar*) **பிலிம் நகர்**, **டின்செல் டவுன்** அல்லது **டோலிவுட்** என்றும் அழைக்கப்படும் இது இந்தியாவின் தெலங்காணாவின் தலைநகர் ஐதராபாத்தின் மேற்குப் பகுதியில் உள்ள ஒரு சுற்றுப்புறப் பகுதியாகும். தெலுங்குத் திரப்படங்களின் பல வரலாற்று படப்பிடிப்புத் தளங்கள் உட்பட பல பொழுதுபோக்குத் துறையின் இருப்பிடமாக இது குறிப்பிடத்தக்கது. இப்பகுதி பெரும்பாலும் ஜூபிலி மலையின் பகுதியாகும். மேலும் பஞ்சாரா மலைப் பகுதியின் ஒரு சிறிய பகுதியும் ஆகும். இப்பகுதி தெலுங்கு திரைப்படத் துறையின் தலைமையகமாகவும், சிரஞ்சீவி, வெங்கடேஷ், அல்லு அர்ஜுன், நாகார்ஜுனா, ஜூனியர் என்டிஆர், பிரம்மாஜி, மோகன் பாபு மற்றும் பாலகிருஷ்ணா போன்ற பல தெலுங்குத் திரைப்பட பிரமுகர்களின் குடியிருப்பு மையமாகவும் உள்ளது.  
இப்பகுதி மற்றும் அருகிலுள்ள பகுதிகளில் இராமநாயுடு ஸ்டுடியோஸ், அன்னபூர்ணா ஸ்டுடியோஸ். ராமகிருஷ்ணா ஸ்டுடியோஸ்; பத்மாலயா ஸ்டுடியோஸ், சப்தாலயா தியேட்டர்ஸ்; வைஷ்ணோ அகாடமி; வைஜயந்தி மூவிஸ், ஸ்ரீ லட்சுமி பிரசன்னா பிக்சர்ஸ்; ஸ்ரீ வெங்கடேஸ்வரா கிரியேஷன்ஸ், ஃபயர் ஃப்ளை கிரியேட்டிவ் ஸ்டுடியோஸ் மற்றும் மகுட விஎஃப்எக்ஸ் போன்ற மிகப்பெரிய திரைப்பட தயாரிப்பு நிறுவனங்கள் அமைந்துள்ளன. சில்பகலா வேதிகா , தென்னிந்திய பிலிம்பேர் விருது விழாவின் தாயகமான ஐதராபாத்து சர்வதேச மாநாட்டு மையம் ஆகியவை அருகிலேயே அமைந்துள்ளன.
# திரைப்பட நகர்

## போக்குவரத்து

தெலங்காணா மாநிலப் போக்குவரத்துப் பேருந்துகள் திரைப்பட நகரை ஐதராபாத்தின் பிற பகுதிகளுடன் இணைக்கிறது. அருகிலுள்ள ஐதரபாத் எம்.எம்.டி.எஸ் ஹைடெக் நகரத்திலும், ஐதராபாத் மெட்ரோ நிலையம் ஜூபிலி மலையிலும் உள்ளது.
# பிரம்மாஜி

**பிரம்மாஜி** (*Brahmaji*) (பிறப்பு ஏப்ரல் 25,1965) தெலுங்குத் திரைப்படங்களின் பணிபுரியும் ஓர் நடிகர் ஆவார். இயக்குனர் கிருஷ்ண வம்சியின் படங்களில் வழக்கமான நடிகராக உள்ளார். கிருஷ்ண வம்சியின் முதல் படமான *குலாபி*யில் (1995) பிரம்மாஜி ஒரு முக்கிய கதாபாத்திரத்தில் தோன்றினார்.  
கிருஷ்ண வம்சியின் இரண்டாவது படமான *நின்னே பெல்லத்ததா* என்ற படத்தில் நடித்தார். கிருஷ்ண வம்சி இவரை *சிந்தூரம்* திரைப்படத்தில் முன்னணி நடிகராக ஆக்கினார். பின்னர் பிரம்மாஜி ஒரு குணச்சித்திர நடிகராகத் தொடர்ந்தார். *சமக்கா சரக்கா*, *இன்ஸ்பெக்டர்*, *காக்கி*, ஐடியா, *அந்தரிகி வந்தனலு*, ஆத்யாக்ஷா, *தூம் தாம்*, *அப்போ வாடா*, *கும்பகோணம்* மற்றும் *என். எச்-5* போன்ற படங்களில் முக்கிய வேடங்களில் நடித்தார். பல்வேறு தெலுங்குத் திரைப்படங்களில் நகைச்சுவை வேடங்களில் நடித்ததற்காக 2018 ஆம் ஆண்டில் 16 வது சந்தோஷ் திரைப்பட விருதுகளில் ‘சந்தோசம் அல்லு ராமலிங்கையா சமாரகம் விருது’ பெற்றார்.
# தமிழர் கணிதம்

அறிவியலிற்கு அடிப்படையாகத் திகழ்வது கணிதவியல். அத்தகைய சிறப்பு வாய்ந்த கணித இயலில் பழந்தமிழர் பண்பட்டவராக இருந்தனர். நீட்டலளவை, நிறுத்தலளவை, நீர்ம அளவை, முகத்தல் அளவை என்பவற்றில் பயன்படுத்திய பழந்தமிழரின் கணித நுட்பம் மிகவும் வியப்பிற்குரியது. அவற்றை எல்லாம் தொல்காப்பியமும் சங்க இலக்கியங்களும் சோழர் வரலாறுகளும் சொல்கின்றன.
# தமிழர் கணிதம்

## [1] ௧. தமிழ் எண் முறை

| பழந்தமிழ் எண் வடிவம் | நிகழ்தமிழ் எண் வடிவம் | எழுத்து வடிவம் | குறிப்புகள் |
| --- | --- | --- | --- |
| ௦ | 0 | சுழியம் | (நிகழ்காலத் தமிழில் இணைக்கப்பட்டது) |
| ௧ | 1 | ஒன்று |  |
| ௨ | 2 | இரண்டு |  |
| ௩ | 3 | மூன்று |  |
| ௪ | 4 | நான்கு |  |
| ௫ | 5 | ஐந்து |  |
| ௬ | 6 | ஆறு |  |
| ௭ | 7 | ஏழு |  |
| ௮ | 8 | எட்டு |  |
| ௯ | 9 | தொண்டு/ஒன்பது |  |
| ௰ | 10 | பத்து |  |
| ௯௰ | 90 | தொன்பது |  |
| ௱ | 100 | நூறு |  |
| ௯௱ | 900 | தொன்னூறு |  |
| ௲ | 1,000 | ஆயிரம் |  |
| ௯௲ | 9000 | தொள்ளாயிரம் |  |
| ௰௲ | 10,000 | பத்தாயிரம் |  |
| ௱௲ | 100,000 | நூறாயிரம் |  |
| ௰௱௲ | 10,00,000 | பத்து நூறாயிரம் |  |
| ௱௱௲ | 100,00,000 | கோடி |  |
| ௰௱௱௲ | 10,00,00,000 | அற்புதம் | (பத்து கோடி) |
| ௱௱௱௲ | 100,00,00,000 | நிகர்புதம் | (நூறு கோடி) |
| ௲௱௱௲ | 1000,00,00,000 | கும்பம் | (ஆயிரம் கோடி) |
| ௰௲௱௱௲ | 10,000,00,00,000 | கணம் | (பத்து ஆயிரம் கோடி) |
| ௱௲௱௱௲ | 100,000,00,00,000 | கற்பம் | (நூறு ஆயிரம் கோடி) |
| ௰௱௲௱௱௲ | 10,00,000,00,00,000 | நிகற்பம் | (ஆயிரம் ஆயிரம் கோடி) |
| ௱௱௲௱௱௲ | 100,00,000,00,00,000 | பதுமம் | (கோடி கோடி) |
| ௲௱௲௱௱௲ | 1000,00,000,00,00,000 | சங்கம் |  |
| ௰௲௱௲௱௱௲ | 10,000,00,000,00,00,000 | வெல்லம் |  |
| ௱௲௱௲௱௱௲ | 100,000,00,000,00,00,000 | அன்னியம் |  |
| ௰௱௲௱௲௱௱௲ | 10,00,000,00,000,00,00,000 | அர்த்தம் |  |
| ௱௱௲௱௲௱௱௲ | 100,00,000,00,000,00,00,000 | பரார்த்தம் |  |
| ௲௱௲௱௲௱௱௲ | 1000,00,000,00,000,00,00,000 | பூரியம் |  |
| ௰௲௱௲௱௲௱௱௲ | 10,000,00,000,00,000,00,00,000 | முக்கோடி |  |
| ௱௲௱௲௱௲௱௱௲ | 100,000,00,000,00,000,00,00,000 | மஹாயுகம் | } |
</div>
# தமிழர் கணிதம்

## [2] ௨. எண் வாய்ப்பாடு

| அளவு | சம அளவு | குறிப்புகள் |
| --- | --- | --- |
| 10 கோடி | 1 அற்புதம் |  |
| 10 அற்புதம் | 1 நிகற்புதம் |  |
| 10 நிகற்புதம் | 1 கும்பம் |  |
| 10 கும்பம் | 1 கணம் |  |
| 10 கணம் | 1 கற்பம் |  |
| 10 கற்பம் | 1 நிகற்பம் |  |
| 10 நிகற்பம் | 1 பதுமம் |  |
| 10 பதுமம் | 1 சங்கம் |  |
| 10 சங்கம் | 1 சமுத்திரம் |  |
| 10 சமுத்திரம் | 1 ஆம்பல் |  |
| 10 ஆம்பல் | 1 மத்தியம் |  |
| 10 மத்தியம் | 1 பரார்த்தம் |  |
| 10 பரார்த்தம் | 1 பூரியம் | } |
</div>
# தமிழர் கணிதம்

## [3] ௩. எண் கூறுகளின் பெயர்கள்

| எண் வடிவம் | எழுத்து வடிவம் | குறியீடு | குறிப்புகள் |
| --- | --- | --- | --- |
| 1 | ஒன்று | ௧ |  |
| 3/4 | முக்கால் |  |  |
| 1/2 | அரை |  |  |
| 1/4 | கால் |  |  |
| 1/5 | நாலுமா/நான்கு |  |  |
| 3/16 | மூன்று வீசம்/மும்மாகாணி |  |  |
| 3/20 | மும்மா/மூன்றுமா |  |  |
| 1/8 | அரைக்கால் |  |  |
| 1/10 | இருமா |  |  |
| 1/16 | மாகாணி/வீசம் |  |  |
| 1/20 | ஒருமா |  |  |
| 3/64 | முக்கால் வீசம் |  |  |
| 3/80 | முக்காணி |  |  |
| 1/32 | அரை வீசம் |  |  |
| 1/40 | அரைமா |  |  |
| 1/64 | கால் வீசம் |  |  |
| 1/80 | காணி |  |  |
| 3/320 | அரைக்காணி முந்திரி |  |  |
| 1/160 | அரைக்காணி |  |  |
| 1/320 | முந்திரி |  |  |
| 1/102400 | கீழ் முந்திரி |  |  |
| 1/2150400 | இம்மி |  |  |
| 1/23654400 | மும்மி |  |  |
| 1/165580800 | அணு (≈ 6,0393476E-9 - ≈ nano = 0.000000001) |  |  |
| 1/1490227200 | குணம் |  |  |
| 1/7451136000 | பந்தம் |  |  |
| 1/44706816000 | பாகம் |  |  |
| 1/312947712000 | விந்தம் |  |  |
| 1/5320111104000 | நாகவிந்தம் |  |  |
| 1/74481555456000 | சிந்தை |  |  |
| 1/489631109120000 | கதிர் முனை |  |  |
| 1/9585244364800000 | குரல்வளைப்படி |  |  |
| 1/575114661888000000 | வெள்ளம் |  |  |
| 1/57511466188800000000 | நுண்மணல் |  |  |
| 1/2323824530227200000000 | தேர்த்துகள் | } |  |
</div>
# தமிழர் கணிதம்

## [4] ௪. எண் கூற்று வாய்ப்பாடு

| அளவு | சம அளவு | குறிப்புகள் |
| --- | --- | --- |
| 1 இம்மி | 11 மும்மி |  |
| 11 மும்மி | 7 அணு |  |
| 1 அணு | 9 குணம் |  |
| 1 குணம் | 5 பந்தம் |  |
| 1 பந்தம் | 6 பாகம் |  |
| 1 பாகம் | 7 விந்தம் |  |
| 7 விந்தம் | 17 நாகவிந்தம் |  |
| 1 நாகவிந்தம் | 14 சிந்தை |  |
| 1 குரல்வளைப்படி | 60 வெள்ளம் |  |
| 1 வெள்ளம் | 100 நுண்மணல் | } |
</div>
# தமிழர் கணிதம்

## [5] ௫. நீள வாய்ப்பாடு

| அளவு | சம அளவு | குறிப்புகள் |
| --- | --- | --- |
| 10 கோன் | 1 நுண்ணணு |  |
| 10 நுண்ணணு(10 Ångströms) | 1 அணு (1 nanometer) |  |
| 8 அணு | 1 கதிர்த்துகள் |  |
| 8 கதிர்த்துகள் | 1 துசும்பு |  |
| 8 துசும்பு | 1 மயிர்நுணி |  |
| 8 மயிர்நுணி | 1 நுண்மணல் |  |
| 8 நுண்மணல் | 1 சிறுகடுகு |  |
| 8 சிறுகடுகு | 1 எள் |  |
| 8 எள் | 1 நெல் |  |
| 8 நெல் | 1 விரல் |  |
| 12 விரல் | 1 சாண் |  |
| 2 சாண் | 1 முழம் |  |
| 4 முழம் | 1 பாகம் |  |
| 6000 பாகம் | 1 காதம் (1200 கெசம்) |  |
| 4 காதம் | 1 யோசனை | } |
# தமிழர் கணிதம்

## [5] ௫. நீள வாய்ப்பாடு

### வழி அளவை

| அளவு | சம அளவு | குறிப்புகள் |
| --- | --- | --- |
| 8 தோரை(நெல்) | 1 விரல் |  |
| 12 விரல் | 1 சாண் |  |
| 2 சாண் | 1 முழம் |  |
| 4 முழம் | 1 பாகம் அல்லது தண்டம் |  |
| 2000 தண்டம் | 1 குரோசம் (2 1/4 மைல்) |  |
| 4 குரோசம் | 1 யோசனை |  |
| 7 1/2 நாழிகை வழி | 1 காதம் (10 மைல்) |  |
| 4840 சதுர கெசம் | 1 ஏக்கர் |  |
| 436 குழி | 1 ஏக்கர் |  |
| 5 பர்லாங்கு | 1 கிலோமீட்டர் |  |
| 8 பர்லாங்கு | 1 மைல் | } |
# தமிழர் கணிதம்

## [5] ௫. நீள வாய்ப்பாடு

### நில அளவை

| அளவு | சம அளவு | குறிப்புகள் |
| --- | --- | --- |
| 16 சாண் | 1 கோல் |  |
| 18 கோல் | 1 குழி |  |
| 100 குழி | 1 மா |  |
| 240 குழி | 1 பாடகம் |  |
| 20 மா | 1 வேலி |  |
| 1 மரக்கால் வேலைபாடு (1 மரக்கால் விதைநெல் விதைக்கும் அளவுள்ள நிலம்.) | 8 சென்ட் |  |
| 12.5 மரக்கால் வேலைபாடு | 100 சென்ட் (1 ஏக்கர்) |  |
| 40 மரக்கால் | 1 புட்டி |  |
| 1 குழி | 100 சதுர அடி |  |
| 1 மா | 100 குழி (10000 சதுர அடி) |  |
| 1 காணி | 4 மா (400 குழி = 40000 சதுர அடி = 92 சென்ட் = 0.92 ஏக்கர்) |  |
| 1 வேலி | 7 காணி (6.43 ஏக்கர் = 2.6 ஹெக்டர்) |  |
| 1 பர்லாங்கு | 220 கெசம் (660 அடி) |  |
| 1 நிலம் (1 ground) | 2400 சதுர அடி ( 5.5 சென்ட் = 223 சதுர மீட்டர் | } |
</div>
# தமிழர் கணிதம்

## [6] ௬. பெய்தல் வாய்ப்பாடு

| அளவு | சம அளவு | குறியீடு | குறிப்புகள் |
| --- | --- | --- | --- |
| 360நெல் | 1 செவிடு | 300 நெல்=1 செவிடு என்றும் சிலர் சொல்வர் |  |
| 5 செவிடு | 1 ஆழாக்கு |  |  |
| 2 ஆழாக்கு | 1 உழக்கு |  |  |
| 2 உழக்கு | 1 உரி |  |  |
| 3 உழக்கு | மூவுழக்கு |  |  |
| 2 உரி | 1 நாழி (1 படி) |  |  |
| 8 நாழி (8 படி) | 1 குறுணி (1 மரக்கால்) |  |  |
| 2 குறுணி | 1 பதக்கு |  |  |
| 3 குறுணி | 1 முக்குறுணி |  |  |
| 2 பதக்கு (4 குறுணி) | 1 தூணி |  |  |
| 2 தூணி | 8 குறுணி |  |  |
| 3 தூணி | 1 கலம் |  |  |
| 5 மரக்கால் | 1 பறை |  |  |
| 80 பறை (அ) 400 மரக்கால் | 1 கரிசை |  |  |
| 2 படி | 1 பக்கா |  |  |
| 4 படி (2 பக்கா) | 1 வள்ளம் |  |  |
| 8 படி (2 வள்ளம்) | 1 மரக்கால் (1 குறுணி) |  |  |
| 48 படி | 1/2 கலம் (அ) சிறிய கலம் |  |  |
| 96 படி | 1 கலம் |  |  |
| 120 படி | 1 பொதி | } |  |
# தமிழர் கணிதம்

## [6] ௬. பெய்தல் வாய்ப்பாடு

### படிக்குள் விதைகளின் எண்ணிக்கை

| அளவு | விதைகள் | எண்ணிக்கை | குறிப்புகள் |
| --- | --- | --- | --- |
| 1 படி | அவரை | 1,800 |  |
| 1 படி | மிளகு | 12,800 |  |
| 1 படி | நெல் | 14,400 |  |
| 1 படி | பயறு | 14,800 |  |
| 1 படி | அரிசி | 38,000 |  |
| 1 படி | எள் | 1,15,000 | } |
</div>
# தமிழர் கணிதம்

## [7] ௭. தானிய அளவை - திரவ அளவை

| அளவு | சம அளவு | குறிப்புகள் |
| --- | --- | --- |
| 2 செவிடு | 1 பிடி |  |
| 5 செவிடு | 1 ஆழாக்கு |  |
| 2 ஆழாக்கு | 1 உழக்கு |  |
| 2 உழக்கு | 1 உரி |  |
| 2 உரி | 1 நாழி |  |
| 8 நாழி | 1 குறுணி |  |
| 2 குறுணி | 1 பதக்கு |  |
| 2 பதக்கு | 1 தூணி (அ) காடி |  |
| 3 தூணி | 1 கலம் | } |
</div>
# தமிழர் கணிதம்

## [8] ௮. தானிய முகத்தலளவை

| அளவு | சம அளவு | குறிப்புகள் |
| --- | --- | --- |
| 5 செவிடு | 1 ஆழாக்கு |  |
| 2 ஆழாக்கு | 1 உழக்கு |  |
| 2 உழக்கு | 1 உரி |  |
| 2 உரி | 1 படி |  |
| 2 படி | 1 பக்கா |  |
| 2 பக்கா (4 படி) | 1 வள்ளம் |  |
| 2 வள்ளம் (8 படி) | 1 குறுணி (1 மரக்கால்) |  |
| 2 குறுணி | 1 பதக்கு |  |
| 2 பதக்கு | 1 தூணி | } |
</div>
# தமிழர் கணிதம்

## [9] ௯. நீர்ம முகத்தலளவை

| அளவு | சம அளவு | குறிப்புகள் |
| --- | --- | --- |
| 5 செவிடு | 1 ஆழாக்கு |  |
| 2 ஆழாக்கு | 1 உழக்கு |  |
| 2 உழக்கு | 1 உரி |  |
| 2 உரி | 1 படி (1 நாழி) |  |
| 8 படி (8 நாழி) | 1 குறுணி (1 மரக்கால்) |  |
| 2 குறுணி | 1 பதக்கு |  |
| 2 பதக்கு | 1 தூணி | } |
# தமிழர் கணிதம்

## [9] ௯. நீர்ம முகத்தலளவை

### கரண்டி அளவைகள்

| அளவு | சம அளவு | குறிப்புகள் |
| --- | --- | --- |
| 1 தேக்கரண்டி | 4 மி.லி., |  |
| 1 குப்பி | 700 மி.லி., (175 தேக்கரண்டி) |  |
| 1 தீர்த்தக்கரண்டி | 1.33 மி.லி., |  |
| 1 நெய்க்கரண்டி | 4.0 மி.லி., (1 தேக்கரண்டி) |  |
| 1 உச்சிக்கரண்டி | 16 மி.லி., (4 தேக்கரண்டி) |  |
| 1 மேசைக்கரண்டி | 16 மி.லி., (4 தேக்கரண்டி) |  |
| 1 பாலாடை | 30 மி.லி., |  |
| 1 எண்ணெய்க்கரண்டி | 240 மி.லி., (8 பாலாடை) | } |
</div>
# தமிழர் கணிதம்

## [10] ௰. நிறுத்தலளவை

| அளவு | சம அளவு | குறிப்புகள் |
| --- | --- | --- |
| 1 உளுந்து (அ) 1 கிரெயின் | 65 மி.கி., |  |
| 1 குன்றி | 130 மி.கி., |  |
| 1 மஞ்சாடி | 260 மி.கி., |  |
| 1 மாஷம் | 780 மி.கி., |  |
| 1 பனவெடை | 488 மி.கி., |  |
| 1 வராகனெடை | 4.2 கி. |  |
| 1 டிராம் | 4.2 கி. |  |
| 1 கழஞ்சு | 5.1 கி. |  |
| 1 பலம் | 41.6 கி. | 1 பலம் = 35 கி. என்றும் சிலர் சொல்வர். |
| 1 கஃசு (அ) கைசா | 10.2 கி. |  |
| 1 தோலா | 12 கி. |  |
| 1 ரூபாவெடை | 12 கி. |  |
| 1 அவுன்ஸ் | 30 கி. |  |
| 1 சேர் | 280 கி. |  |
| 1 வீசை | 1.4 கி.கி., |  |
| 1 தூக்கு | 1.7 கி.கி., |  |
| 1 துலாம் | 3.5 கி.கி., | } |
</div>
# தமிழர் கணிதம்

## [11] ௰௧. பொன் நிறுத்தல் வாய்ப்பாடு

| அளவு | சம அளவு | குறிப்புகள் |
| --- | --- | --- |
| 4 நெல் எடை | 1 குன்றிமணி |  |
| 2 குன்றிமணி | 1 மஞ்சாடி |  |
| 2 மஞ்சாடி | 1 பணவெடை |  |
| 5 பணவெடை | 1 கழஞ்சு |  |
| 8 பணவெடை | 1 வராகனெடை |  |
| 4 கழஞ்சு | 1 கஃசு |  |
| 4 கஃசு | 1 பலம் | } |
</div>
# தமிழர் கணிதம்

## [12] ௰௨. பண்டங்கள் நிறுத்தல் வாய்ப்பாடு

| அளவு | சம அளவு | குறிப்புகள் |
| --- | --- | --- |
| 32 குன்றிமணி | 1 வராகனெடை |  |
| 10 வராகனெடை | 1 பலம் |  |
| 40 பலம் | 1 வீசை |  |
| 6 வீசை | 1 தூலாம் |  |
| 8 வீசை | 1 மணங்கு |  |
| 20 மணங்கு | 1 பாரம் | } |
</div>
# தமிழர் கணிதம்

## [13] ௰௩. நிறுத்தல் அளவைக்கான தராசு

| தமிழ் எண் | பெயர் | பயன்பாடு | குறிப்புகள் |
| --- | --- | --- | --- |
| ௧. | மணித்தராசு | இரத்தினம் முதலியவற்றை நிறுக்கும் மிகச் சிறிய தராசு |  |
| ௨. | பொன் தராசு | தங்கம் போன்றவைகளை நிறுக்கும் சிறு தராசு |  |
| ௩. | உலோகத் தராசு | செம்பு, பித்தளை முதலியவற்றை நிறுக்கும் பெருந் தராசு |  |
| ௪. | பண்டத் தராசு | பலசரக்குகளை நிறுக்கும் தராசு |  |
| ௫. | கட்டைத் தராசு | விறகு அல்லது மூட்டைகளை நிறுக்கும் தராசு. இது இரு புறமும் சதுர மரப்பலகைகளைத் தட்டுக்களாகக் கொண்டிருக்கும். |  |
| ௬. | தூக்கு | காய்கறிகளை நிறுக்கும் தராசு. இது மரக்கம்பாலான துலாக் கோலின் ஒரு பக்கத்தில் மட்டும் தொங்கும் கூடைத் தட்டால் ஆனது. | } |
</div>
# தமிழர் கணிதம்

## [14] ௰௪. நாணயம்

| அளவு | சம அளவு | குறிப்புகள் |
| --- | --- | --- |
| 0.9 உளுந்து (கிரைன்) | 1 பல் |  |
| 8 பல் | 1 செங்காணி (செப்பு) = 7.2 உளுந்து (கிரைன்) |  |
| 0.25 செங்காணி | 1 கால் காணி = 1.8 உளுந்து (கிரைன்) |  |
| 8 செங்காணி (64 பல்) | 1 காணப்பொன் (பொற்காசுப் பணம் ) = 57.6 உளுந்து (கிரைன்) |  |
| 12 பை | 1 அணா |  |
| 16 அணா | 1 ரூபாய் | } |
# தமிழர் கணிதம்

## [14] ௰௪. நாணயம்

### பிற்கால நாணய அளவை

| அளவு | சமஅளவு | குறிப்புகள் |
| --- | --- | --- |
| 1 அணா | 3 துட்டு |  |
| 1/4 அணா | 3/4 துட்டு |  |
| 4 அணா | 25 பைசா |  |
| 8 அணா | 50 பைசா பணம் (1 வெள்ளிக்காசு துட்டு = 1 செப்புக்காசு) | } |
</div>
# தமிழர் கணிதம்

## [15] ௰௫. கணிதக் குறியீடுகள்

| குறியீடு | தமிழ்ச்சொல் | ஆங்கிலம் | குறிப்புகள் |
| --- | --- | --- | --- |
| ௶ | பற்று | Debit |  |
| ௷ | வரவு | Credit |  |
| ௹ | ரூபாய் | Rupee |  |
| ௺ | இலக்கம் | Number |  |
| பாரம் | A weight of 500 1b |  |  |
| நிலம் | Ground |  |  |
| வராகன் | A pagoda |  |  |
| குழி | A square yard |  |  |
| நெல்லு | Paddy |  |  |
| கஜம் | A yard |  |  |
| வேலி | A land measure |  |  |
| ஆக | Total |  |  |
| வரைக்கும் | Until |  |  |
| நன்செய் | Wet cultivation |  |  |
| புன்செய் | Dry cultivation |  |  |
| வசம் | Charge |  |  |
| பணம் | Money |  |  |
| காசு | Cash |  |  |
| பொன் | Gold |  |  |
| வகையரா | Belonging to |  |  |
| சில்வானம் | More or less | } |  |
</div>
# தமிழர் கணிதம்

## [16] ௰௬. படைகளின் அளவு

| அளவு | சம அளவு | குறிப்புகள் |  |
| --- | --- | --- | --- |
| 1 பந்தி | 1 இரதம் (தேர்),
1 யானை,
3 குதிரை,
5 காலாள். |  |  |
| 3 பந்தி | 1 சேனாமுகம் |  |  |
| 3 சேனாமுகம் | 1 குல்மம் |  |  |
| 3 குல்மம் | 1 கணகம் |  |  |
| 3 கணகம் | 1 வாகினி |  |  |
| 3 வாகினி | 1 புலுதம் |  |  |
| 3 புலுதம் | 1 சமுத்திரம் |  |  |
| 3 சமுத்திரம் | 1 சமாக்கியம் |  |  |
| 10 சமாக்கியம் | 1 அக்குரோணி |  |  |
| 1-அக்குரோணி | 21870 இரதம்,
21870 யானை,
65610 குதிரை,
109350 காலாள். | மகாபாரதத்தில் (பாண்டவர்கள், கெளரவர்கள்) என மொத்த சைனியமும் சேர்த்து 18 அக்குரோணி. |  |
| 8 அக்குரோணி | 1 ஏகம் |  |  |
| 8 ஏகம் | 1 கோடி |  |  |
| 8 கோடி | 1 சங்கம் |  |  |
| 8 சங்கம் | 1 விந்தம் |  |  |
| 8 விந்தம் | 1 குமுதம் |  |  |
| 8 குமுதம் | 1 பதுமம் |  |  |
| 8 பதுமம் | 1 நாடு |  |  |
| 8 நாடு | 1 சமுத்திரம் |  |  |
| 8 சமுத்திரம் | 1 வௌ்ளம் | இராமனோடு சென்ற வானர சேனையின் அளவு எழுபது வெள்ளம். | } |
</div>
# தமிழர் கணிதம்

## [17] ௰௭. கால அளவுகள்

| அளவு | சம அளவு | குறியீடு | குறிப்புகள் |
| --- | --- | --- | --- |
| "கார்த்திகை நாள் மீன்" ஒரு முறை மின்னும் நேரம். (6.66 மில்லி செகன்ட்) | 1 குழி (குற்றுழி) |  |  |
| 10 குழிகள் | 1 கண்ணிமை (66.6666 மில்லி செகன்ட்) |  |  |
| 2 கண்ணிமை | 1 கைநொடி |  |  |
| 2 கைநொடி | 1 மாத்திரை |  |  |
| 2 மாத்திரை | 1 குரு |  |  |
| 2 குரு | 1 உயிர் |  |  |
| 2 உயிர் | 1 சணிகம் |  |  |
| 12 சணிகம் | 1 விநாழிகை |  |  |
| 60 விநாழிகை | 1 நாழிகை |  |  |
| 2 1/2 நாழிகை | 1 ஓரை (1 மணி) |  |  |
| 1 1/2 ஓரை(3 3/4 நாழிகை) | 1 முகூர்த்தம் (1 1/2 மணி) |  |  |
| 2 முகூர்த்தம் | 1 சாமம் (3 மணி) |  |  |
| 4 சாமம் | 1 பொழுது (12 மணி) |  |  |
| 2 பொழுது | 1 நாள் (24 மணி) | ௳ |  |
| 7 நாள் | 1 வாரம் |  |  |
| 2 வாரம் (15 நாள்) | 1 பக்கம் |  |  |
| 2 பக்கம் | 1 மாதம் (30 நாள்) | ௴ |  |
| 2 மாதம் | 1 பெரும்பொழுது |  |  |
| 3 பெரும்பொழுது (6 மாதம் ) | 1 அயனம் |  |  |
| 2 அயனம் | 1 ஆண்டு (12 மாதம்) | ௵ |  |
| 60 ஆண்டு | 1 வட்டம் | } |  |
# தமிழர் கணிதம்

## [17] ௰௭. கால அளவுகள்

### கால அளவுகள் - தெறிப்பளவு-2

| அளவு | சம அளவு | குறியீடு | குறிப்புகள் |
| --- | --- | --- | --- |
| 24 நிமிடம் | 1 நாழிகை |  |  |
| 2.5 நாழிகை | 1 மணி |  |  |
| 1 1/2 மணி (3.75 நாழிகை) | 1 முகூர்த்தம் |  |  |
| 2 முகூர்த்தம் (7.5 நாழிகை) | 1 சாமம் (3 மணி) |  |  |
| 8 சாமம் | 1 நாள் | ௳ |  |
| 7 நாள் | 1 வாரம் |  |  |
| 2 வாரம் | 1 பக்கம் |  |  |
| 2 பக்கம் | 1 மாதம் | ௴ |  |
| 2 மாதம் | 1 பருவம் |  |  |
| 3 பருவம் | 1 அயனம் (6 மாதம்) |  |  |
| 2 அயனம் | 1 வருடம் | ௵ | } |
# தமிழர் கணிதம்

## [17] ௰௭. கால அளவுகள்

### கால அளவுகள் - தெறிப்பளவு-3

| அளவு | சம அளவு | குறிப்புகள் |
| --- | --- | --- |
| ௳ | 1 நாள் (24 மணி) | 60 நாழிகை |
| 1 மணி (60 நிமிடம்) | 2.5 நாழிகை |  |
| 1 நாழிகை (24 நிமிடம்) | 60 விநாழிகை |  |
| 1 நிமிடம் (60 நொடி) | 2.5 விநாழிகை |  |
| 1 விநாழிகை (24 நொடி) | 60 லிப்தம் |  |
| 1 லிப்தம் | 60 விலிப்தம் |  |
| 1 விலிப்தம் (6.6666 அல்லது 6.7 மில்லி நொடி) | 60 பரா |  |
| 1 பரா (111 மைக்ரோ நொடி) | 60 தத்பரா |  |
| 1 தத்பரா | 2000 நானோ நொடி | } |
</div>
# தமிழர் கணிதம்

## [18] ௰௮. யுகங்கள் = உகங்கள்

| அளவு | சம அளவு | குறிப்புகள் |  |
| --- | --- | --- | --- |
| 1 கல்பம் | 14 மன்வந்திரம் |  |  |
| 1 மன்வந்திரம் | 12 சதுர்யுகம் (அ) 12 மகாயுகம் |  |  |
| 1 சதுர்யுகம் (அ) 1 மகாயுகம் | 4 யுகங்கள் |  |  |
| 4 யுகங்கள் | 43,20,000 ஆண்டுகள் |  |  |
| 1 ஆண்டு வட்டம் | 60 ஆண்டுகள் | 1 ஆண்டு வட்டம் = 64 ஆண்டுகள் என்றும் சிலர் சொல்வர். |  |
| 1 ஆண்டு | 12 மாதங்கள் | ஆங்கிலத்தின் கணக்குப்படி முதலில் 10 மாதங்களே இருந்தன. கணக்கு பிழையாகப்பட்டதால், பிறகு, இந்திய முறைப்படி 12 மாதங்களாக மாற்றி அமைக்கப்பட்டது. | } |
# தமிழர் கணிதம்

## [18] ௰௮. யுகங்கள் = உகங்கள்

### நான்கு யுகங்கள்

| யுகம் | ஆண்டுகள் | குறிப்புகள் |  |
| --- | --- | --- | --- |
| கிருத யுகம் | 17, 28, 000 ஆண்டுகள் |  |  |
| திரேதா யுகம் | 12 , 96, 000 ஆண்டுகள் |  |  |
| துவாபர யுகம் | 8, 64, 000 ஆண்டுகள் |  |  |
| கலியுகம் | 4, 32, 000 ஆண்டுகள் | 4 யுகங்களின் மொத்தம் = 43, 20, 000 ஆண்டுகள் | } |
</div>
# தமிழர் கணிதம்

## [19] ௰௯. ஓர் ஆண்டின் ஆறு பெரும்பொழுதுகள்

| தமிழ் எண் | பெரும் பொழுது | மாதங்கள் | குறிப்புகள் |
| --- | --- | --- | --- |
| ௧. | இளவேனில் | சித்திரை - வைகாசி |  |
| ௨. | முதுவேனில் | ஆனி - ஆடி |  |
| ௩. | கார் | ஆவணி - புரட்டாசி |  |
| ௪. | கூதிர் | ஐப்பசி - கார்த்திகை |  |
| ௫. | முன்பனி | மார்கழி - தை |  |
| ௬. | பின்பனி | மாசி - பங்குனி | } |
</div>
# தமிழர் கணிதம்

## [20] ௨௰. தமிழ் மாதங்கள்

| தமிழ் எண் | மாதத்தின் பெயர் | வேறு பெயர்கள் | நாட்களின் எண்ணிக்கை | குறிப்புகள் |
| --- | --- | --- | --- | --- |
| ௧. | சித்திரை | மேடம் , மேழம் | 30 நாள் |  |
| ௨. | வைகாசி | இடவம் , விடை | 31 நாள் |  |
| ௩. | ஆனி | மிதுனம், ஆடவை | 31 நாள் | 32 நாட்களும் வருவதுண்டு |
| ௪. | ஆடி | கற்கடகம், கடகம் | 31 நாள் | 32 நாட்களும் வருவதுண்டு |
| ௫. | ஆவணி | சிங்கம், மடங்கல் | 31 நாள் |  |
| ௬. | புரட்டாசி | கன்னி | 30 நாள் |  |
| ௭. | ஐப்பசி | துலாம், துலை | 29 நாள் | 30 நாட்களும் வருவதுண்டு |
| ௮. | கார்த்திகை | விருச்சிகம், நளி | 29 நாள் | 30 நாட்களும் வருவதுண்டு |
| ௯. | மார்கழி | தனுசு, சிலை | 29 நாள் |  |
| ௰. | தை | மகரம், சுறவம் | 29 நாள் |  |
| ௰௧. | மாசி | கும்பம் | 29 நாள் |  |
| ௰௨. | பங்குனி | மீனம் | 30 நாள் | } |
</div>
# தமிழர் கணிதம்

## [21] ௨௰௧. ஒரு நாளின் ஆறு சிறுபொழுதுகள்

| தமிழ் எண் | சிறு பொழுது | மணி | குறிப்புகள் |
| --- | --- | --- | --- |
| ௧. | வைகறை | இரவு 2 மணி முதல், காலை 6 மணி வரை. |  |
| ௨. | காலை | காலை 6 மணி முதல், காலை 10 மணி வரை. |  |
| ௩. | நண்பகல் | காலை 10 மணி முதல், பிற்பகல் 2 மணி வரை. |  |
| ௪. | ஏற்பாடு | பிற்பகல் 2 மணி முதல், மாலை 6 மணி வரை. |  |
| ௫. | மாலை | மாலை 6 மணி முதல், இரவு 10 மணி வரை. |  |
| ௬. | யாமம் | இரவு 10 மணி முதல், இரவு 2 மணி வரை. | } |
</div>
# தமிழர் கணிதம்

## [22] ௨௰௨. வளர்பிறை - தேய்பிறை

| தமிழ் எண் | நாள் | ஆளுமை செய்யும் கோள் | குறிப்புகள் |
| --- | --- | --- | --- |
| ௧. | ஞாயிறு | சூரியன் |  |
| ௨. | திங்கள் | சந்திரன் |  |
| ௩. | செவ்வாய் | செவ்வாய் |  |
| ௪. | புதன் | புதன் |  |
| ௫. | வியாழன் | குரு |  |
| ௬. | வெள்ளி | வெள்ளி |  |
| ௭. | சனி | சனி | } |
</div>
# தமிழர் கணிதம்

## [24] ௨௰௪. திதிகள்

| தமிழ் எண் | வளர்பிறை திதிகள் | தேய்பிறை திதிகள் | குறிப்புகள் |
| --- | --- | --- | --- |
| ௧. | பிரதமை | பிரதமை |  |
| ௨. | துவிதை | துவிதை |  |
| ௩. | திரிதியை | திரிதியை |  |
| ௪. | சதுர்த்தி | சதுர்த்தி |  |
| ௫. | பஞ்சமி | பஞ்சமி |  |
| ௬. | சஷ்டி | சஷ்டி |  |
| ௭. | சப்தமி | சப்தமி |  |
| ௮. | அஷ்டமி | அஷ்டமி |  |
| ௯. | நவமி | நவமி |  |
| ௰. | தசமி | தசமி |  |
| ௰௧. | ஏகாதசி | ஏகாதசி |  |
| ௰௨. | துவாதசி | துவாதசி |  |
| ௰௩. | திரோதசி | திரோதசி |  |
| ௰௪. | சதுர்தசி | சதுர்தசி |  |
| ௰௫. | பௌர்ணமி | அமாவாசை | } |
</div>
# தமிழர் கணிதம்

## [25] ௨௰௫. நட்சத்திரம் - இராசி - கோள்கள்

| தமிழ் எண் | நட்சத்திரம் | வேறு பெயர்கள் | குறிப்புகள் |
| --- | --- | --- | --- |
| ௧. | அசுவினி |  |  |
| ௨. | பரணி |  |  |
| ௩. | கார்த்திகை |  |  |
| ௪. | ரோகிணி |  |  |
| ௫. | மிருகசீரிடம் |  |  |
| ௬. | திருவாதிரை |  |  |
| ௭. | புனர்பூசம் |  |  |
| ௮. | பூசம் |  |  |
| ௯. | ஆயில்யம் |  |  |
| ௰. | மகம் |  |  |
| ௰௧. | பூரம் |  |  |
| ௰௨. | உத்திரம் |  |  |
| ௰௩. | அஸ்தம் |  |  |
| ௰௪. | சித்திரை |  |  |
| ௰௫. | சுவாதி |  |  |
| ௰௬. | விசாகம் |  |  |
| ௰௭. | அனுஷம் |  |  |
| ௰௮. | கேட்டை |  |  |
| ௰௯. | மூலம் |  |  |
| ௨௰. | பூராடம் |  |  |
| ௨௰௧. | உத்திராடம் |  |  |
| ௨௰௨. | திருவோணம் |  |  |
| ௨௰௩. | அவிட்டம் |  |  |
| ௨௰௪. | சதயம் |  |  |
| ௨௰௫. | பூரட்டாதி |  |  |
| ௨௰௬. | உத்திரட்டாதி |  |  |
| ௨௰௭. | ரேவதி | } |  |
# தமிழர் கணிதம்

## [25] ௨௰௫. நட்சத்திரம் - இராசி - கோள்கள்

### 12 இராசிகள்

| தமிழ் எண் | இராசி | வேறு பெயர்கள் | குறிப்புகள் |
| --- | --- | --- | --- |
| ௧. | மேஷம் |  |  |
| ௨. | ரிஷபம் |  |  |
| ௩. | மிதுனம் |  |  |
| ௪. | கடகம் |  |  |
| ௫. | சிம்மம் |  |  |
| ௬. | கன்னி |  |  |
| ௭. | துலாம் |  |  |
| ௮. | விருச்சிகம் |  |  |
| ௯. | தனுசு |  |  |
| ௰. | மகரம் |  |  |
| ௰௧. | கும்பம் |  |  |
| ௰௩. | மீனம் | } |  |
# தமிழர் கணிதம்

## [25] ௨௰௫. நட்சத்திரம் - இராசி - கோள்கள்

### 9 கோள்கள்

| தமிழ் எண் | கோள் | வேறு பெயர்கள் | குறிப்புகள் |
| --- | --- | --- | --- |
| ௧. | சூரியன் |  |  |
| ௨. | சந்திரன் |  |  |
| ௩. | செவ்வாய் |  |  |
| ௪. | புதன் |  |  |
| ௫. | வியாழன் |  |  |
| ௬. | வெள்ளி |  |  |
| ௭. | சனி |  |  |
| ௮. | ராகு |  |  |
| ௯. | கேது | } |  |
இன்றைய அறிவியல் கூற்றுப்படி ஞாயிறு மற்றும் நிலவு இவை இரண்டும் கோள்களாகக் கருதப்படுவதில்லை என்றாலும், இந்திய சோதிட முறைப்படி இவை கோள்களாகக் கருதப்படுகின்றன. முதலில், 7 கோள்கள் மட்டுமே சோதிடத்தில் இருந்து வந்த நிலையில், பிற்காலத்தில் ராகு மற்றும் கேது என, அறிவியலில் இல்லாத 2 நிழல் கோள்கள் சேர்த்துக்கொள்ளப்பட்டன.
|}
</div>
# தமிழர் கணிதம்

## [26] ௨௰௬. கால அளவுக் குறியீடுகள்

| குறியீடு | தமிழ்ச்சொல் | ஆங்கிலம் | குறிப்புகள் |
| --- | --- | --- | --- |
| ௳ | நாள் | Day |  |
| ௴ | மாதம் | Month |  |
| ௵ | ஆண்டு | Year |  |
| நாளது | Current | } |  |
</div>
# தமிழர் கணிதம்

## [27] ௨௰௭. பஞ்சாங்கம்

</div>
# தமிழர் கணிதம்

## [28] ௨௰௮. மழை அளவை

| அளவு | சம அளவு | குறிப்புகள் |  |
| --- | --- | --- | --- |
| தூறல் | ௦.5மி.மீ., க்குக் குறைவு | பசும்புல் மட்டுமே நனைவது . விரைவில் உலர்ந்துவிடும் . |  |
| மழை | ௦.5 மி.மீ.,முதல்4மி.மீ., வரை | ஓடையில் நீர் பெருக்கு இருக்கும் . |  |
| கனமழை | 4 - 6மி.மீ., அல்லது அதற்கும் மேல் |  |  |
| 1 செவி (அல்லது) 1 பதினு | சுமார் 10 மி.மீ., (அல்லது) 1 செ.மீ., |  |  |
| 1 உழவு மழை | சுமார் 5 செ.மீ., | நிலத்தில் 1 அடி ஆழத்திற்கு மழைநீர் இறங்கியிருப்பது. | } |
</div>
# தமிழர் கணிதம்

## [29] ௨௰௯. தமிழ் எழுத்துகளின் ஒலியளவு

| எழுத்து வகை | மாத்திரை அளவு | எடுத்துக்காட்டு | குறிப்புகள் |
| --- | --- | --- | --- |
| குற்றெழுத்துகள் (குறில் எழுத்துகள்) | 1 மாத்திரை | அ, இ, உ, க, ப, மு |  |
| நெட்டெழுத்துகள் (நெடில் எழுத்துகள்) | 2 மாத்திரை | ஆ, ஈ, ஊ, தா, நா, மீ |  |
| தனி மெய்யெழுத்துகள்,
ஆய்த எழுத்து,
குற்றியலுகரம்,
குற்றியலிகரம். | 1/2 மாத்திரை | மெய்: க், ங், ச்.
ஆய்தம்: ஃ .
குற்றியலுகரம்: கு, சு, டு, து, பு, று.
குற்றியலிகரம்: நாடு+ யாது = நா'டி'யாது. |  |
| உயிரளபெடை | 3 மாத்திரை | ஆஅ, ஈஇ, ஊஉ |  |
| ஒற்றளபெடை | 1 மாத்திரை | ங்ங், ஞ்ஞ், ய்ய், ஃஃ |  |
| ஔகாரக் குறுக்கம் | 1 1/2 மாத்திரை | வௌவால், கௌதாாி. | ஔகாரம் தன்னைச் சுட்டிக் கூறும்பொழுது மட்டுமே இரண்டு மாத்திரையளவு ஒலிக்கும். மொழிக்கு முதலில் வரும்பொழுது ஒன்றரை மாத்திரை அளவே ஒலிக்கும். |
| ஐகாரக் குறுக்கம் | 1 1/2 அல்லது 1 மாத்திரை | 'ஐந்து', 'வளையல்', 'மலை' | ஐ' எனும் ஐகாரம், மொழிக்கு முதலில் வரும்பொழுது 1 1/2 மாத்திரையாக ஒலிக்கும். இடையில் வரும்பொழுதும், இறுதியில் வரும்பொழுதும் 1 மாத்திரையாகக் குறைந்து ஒலிக்கும். |
| மகரக் குறுக்கம்,
ஆய்தக்குறுக்கம். | 1/4 மாத்திரை | "பணம்" என்பதில் உள்ள 'ம்' மகரக் குறுக்கம்.
"அஃது" என்பதில் உள்ள ' ஃ ' ஆய்தக்குறுக்கம். | } |
</div>
# தமிழர் கணிதம்

## [30] ௩௰. பிற வகையில் தமிழர் கணிதம்

</div>
# கோ. நாச்சியார்

**கோவிந்தப்ப நாச்சியார்** (*G Nachiyar*) இந்தியாவைச் சேர்ந்த ஒரு கண் மருத்துவர். அரவிந்த் கண் பராமரிப்பு அமைப்பின் இணை நிறுவனர் என்றும் அறியப்படுகிறார். 1940ஆம் ஆண்டு செப்டம்பர் மாதம் 15ஆம் தேதியன்று பிறந்தார். மனிதவளத் துறையின் இயக்குநர் ஓய்வு பெற்றவராகவும், தமிழ்நாட்டின் மதுரையில் உள்ள அரவிந்த் கண் மருத்துவமனைகள் மற்றும் முதுகலை கண் மருத்துவ நிறுவனத்தின் துணைத் தலைவராகவும் பணியாற்றுகிறார்.
# கோ. நாச்சியார்

## இளமைக்காலம்

நாச்சியார் 1962 ஆம் ஆண்டு சென்னைப் பல்கலைக்கழகத்தில் பட்டம் பெற்றார். 1969 ஆம் ஆண்டு மதுரை மருத்துவக் கல்லூரியில் கண் மருத்துவத்தில் முதுகலைப் பட்டம் பெற்றார். சிகாகோவின் இல்லினாய்சு பல்கலைக்கழகத்தில் கண் நோயியலில் மேலும் நிபுணத்துவம் பெற்றார். மேலும் மாசசூசெட்சின் பாசுடனில் உள்ள ஆர்வார்டு மருத்துவப் பள்ளியில் மருத்துவம் அல்லாத உறுப்பினர் தகுதியை முடித்தார்.
# கோ. நாச்சியார்

## தொழில்

மதுரை மருத்துவக் கல்லூரியில் உதவிப் பேராசிரியராக தனது வாழ்க்கையைத் தொடங்கினார். உயர்தர, மலிவு விலையில் கண் பராமரிப்பு மூலம் தவிர்க்கக்கூடிய குருட்டுத்தன்மையை அகற்றும் நோக்கத்துடன் 1976 ஆம் ஆண்டு அரவிந்த் கண் மருத்துவமனையை நிறுவிய கோவல் அறக்கட்டளையின் நிறுவன உறுப்பினர்களில் ஒருவரானார்  
நடுத்தர அளவிலான கண் மருத்துவ பணியாளர் திட்டத்தை உருவாக்குவதில் நாச்சியார் முக்கிய பங்கு வகித்தார். இத்திட்டம் கண் பராமரிப்பில் கட்டமைக்கப்பட்ட பயிற்சி மூலம் கிராமப்புறங்களைச் சேர்ந்த பெண்களுக்கு அதிகாரம் அளிக்கும் திட்டமாகும். நரம்பியல்-கண் மருத்துவம் மற்றும் கண்புரை நோய் துறைகளுக்கு தலைமை தாங்கினார். கண் மருத்துவர்களுக்கான இந்தியாவின் முதல் நுண் அறுவை சிகிச்சை பயிற்சித் திட்டத்தைத் தொடங்கினார். மேலும் தொலைதூரப் பகுதிகளில் கண் சிகிச்சையை வழங்க சமூக நல முகாம்களை ஒருங்கிணைத்தார்.  
இவரது தலைமையின் கீழ், அரவிந்த் 14 மருத்துவமனைகள், நூற்றுக்கும் மேற்பட்ட பார்வை மையங்கள் மற்றும் ஆரோலேப் மற்றும் இலாய்கோ போன்ற நிறுவனங்களின் வலையமைப்பாக விரிவடைந்தார். 2011 ஆம் ஆண்டில் மருத்துவப் பணியிலிருந்து ஓய்வு பெற்ற பிறகு, ஆரோஃபார்மில் கரிம விவசாயத்தை நிர்வகிப்பதோடு, அரவிந்தின் வளர்ச்சிக்கும் தொடர்ந்து பங்களித்து வருகிறார்.
# கோ. நாச்சியார்

## வெளியீடுகளும் பங்களிப்பும்

நாச்சியார் பதினாறுக்கும் மேற்பட்ட புத்தகங்களை எழுதி பங்களித்துள்ளார். கண்களுக்குள் உள்ளகக் கட்டிகளில் பார்வைத் துறை குறைபாடுகள் (1980), கண் உடற்கூறியல் (1986), மற்றும்நரம்பியல் கண்மருத்துவம்: முதுகலைப் பட்டதாரிகளுக்கான ஒரு கையேடு (1995) ஆகியவை இவர் எழுதி வெளியிட்டுள்ள நூல்களில் அடங்கும். தொடர்புடைய கண் மருத்துவப் பணியாளர்களுக்கான கல்வி கையேடுகளைத் திருத்தி 55 எண்ணிக்கைக்கும் மேற்பட்ட ஆராய்ச்சிக் கட்டுரைகளை வெளியிட்டார்.
# கோ. நாச்சியார்

## விருதுகள்

- இந்திய அரசாங்கத்தின் பத்மசிறீ விருது (2024)
# சேய் அணை

**சேய் அணை** (*Sei Dam*) இந்தியாவின் இராசத்தான் மாநிலத்திலுள்ள உதய்பூர் மாவட்டத்தில் இருக்கும் கோட்ரா தாலுகாவில் சபர்மதி ஆற்றின் துணை ஆறான சேய் ஆற்றின் மீது கட்டப்பட்டுள்ளது. ஒரு மண் ஈர்ப்பு அணையான இது சேய் திருப்பிவிடும் அணை என்ற பெயராலும் அழைக்கப்படுகிறது.  
உதய்பூர் நகரத்திலிருந்து உதய்பூர்-பிந்த்வாரா சாலையில் சாலை வழியாக சுமார் 90 கி.மீ தொலைவில் சேரி அணை உள்ளது.
# குரோக்கிப்பீடியா

**குரோக்கிப்பீடியா** (*Grokipedia*) என்பது எலான் மசுக்கின் நிறுவனம் தொடங்கிய செயற்கை நுண்ணறிவு மூலம் உருவாக்கப்பட்ட இலவச இணையக் கலைக்களஞ்சியமாகும்.
# குரோக்கிப்பீடியா

## பின்னணி

ஈலான் மஸ்க் விக்கிப்பீடியாவை விடச் சிறந்த மற்றொரு இணையதளத்தை உருவாக்க விரும்புவதாக அடிக்கடி கூறியிருந்தார். விக்கிப்பீடியா "நம்பகமான" என்றும் வழங்கும்பல ஆதாரங்கள் சார்புடையவை என்றும், அது பழமைவாத செய்தி ஆதாரங்களை நியாயமாக நடத்துவதில்லை என்றும் அவர் கூறினார். அக்டோபர் 2024 இல், மஸ்க் விக்கிப்பீடியா "தீவிர இடதுசாரி செயற்பாட்டாளர்களால் கட்டுப்படுத்தப்படுகிறது" என்று கூறி மக்களுக்கு அதற்கு நன்கொடை அளிக்க வேண்டாம் என்றும் கூறினார்.
# குரோக்கிப்பீடியா

## உருவாக்கம்

எலான் மசுக் செப்டம்பர் 2025 இல், அவரது நிறுவனம் குரோக்கிப்பீடியா என்ற செயற்கை நுண்ணறிவு ஆற்றலால் இயங்கும் புதிய கலைக்களஞ்சியத்தை உருவாக்குவதாக அறிவித்தார்.
# கேர்வாரா சட்டமன்றத் தொகுதி

**கேர்வாரா சட்டமன்றத் தொகுதி** *(Kherwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. கேர்வாரா, உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# கேர்வாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | சூர்ய பிரகாசு | ஜனதா கட்சி |  |
| 1980 | இரூப் லால் | இந்திய தேசிய காங்கிரசு (இ) |  |
| 1985 | தயா ராம் பர்மர் | சுயேச்சை |  |
| 1990 | rowspan=3 | இந்திய தேசிய காங்கிரசு</br> |  |
| 1993 |  |  |  |
| 1998 |  |  |  |
| 2003 | நானா லால் அகாரி | பாரதிய ஜனதா கட்சி</br> |  |
| 2008 | தயா ராம் பர்மர் | இந்திய தேசிய காங்கிரசு</br> |  |
| 2013 | நானா லால் அகாரி | பாரதிய ஜனதா கட்சி</br> |  |
| 2018 | தயா ராம் பர்மர் | rowspan=2 | இந்திய தேசிய காங்கிரசு</br> |
| 2023 | } |  |  |
# படை நோய் மற்றும் தீவிரத்தன்மை குறியீடு

**படை நோய் மற்றும் தீவிரத்தன்மை குறியீடு** (*Eczema Area and Severity Index*) என்பது ஒவ்வாமைசார்-தோல் அழற்சியின் தீவிரத்தை அளவிடுவதற்கான ஒரு சரிபார்க்கப்பட்ட ஒரு மருத்துவ அளவீட்டு முறையாகும். இத்தீவிரத்தன்மையின் வரம்பு 0 முதல் 72 வரையிலான அளவுகளில் இருக்கும். 0 என்பது நோயற்ற நிலையையும் 72 என்பது அதிகபட்ச நோய் நிலையையும் குறிக்கும். சிரங்கு நோயின் தீவிரத்தை அளவிடுவதற்கு பரவலாக ஏற்றுக்கொள்ளப்பட்ட மதிப்பீட்டு முறையான சிரங்கு நோய் மற்றும் தீவிரத்தன்மை குறியீடு என்ற அளவீட்டு முறையை மாற்றியமைத்ததன் மூலம் 1998 ஆம் ஆண்டில் படை நோய் மற்றும் தீவிரத்தன்மை குறியீடு முறை உருவாக்கப்பட்டது.  
படை நோய் மற்றும் தீவிரத்தன்மை குறியீடு என்பது சிரங்கு நோய் மற்றும் தீவிரத்தன்மை குறியீடு முறை மீதான முக்கிய விளைவுகளைக் கொடுக்கும் அனைத்து மருத்துவ பரிசோதனைகளிலும் சேர்க்க பரிந்துரைக்கப்படும் முக்கிய அளவீட்டு முறைகளில் ஒன்றாகும்.
# படை நோய் மற்றும் தீவிரத்தன்மை குறியீடு

## கணக்கீடு

சிரங்கு நோய் மற்றும் தீவிரத்தன்மை குறியீடு என்ற அளவீட்டு முறையைப் போலவே, படை நோய் மற்றும் தீவிரத்தன்மை குறியீடு அளவீட்டு முறையும் உடலை நான்கு பகுதிகளாகப் பிரிக்கிறது. தலை மற்றும் கழுத்துப் பகுதி உடல் மேற்பரப்பில் 10%, மேல் உறுப்புகள் 20%, நடுப்பகுதி 30%, மற்றும் கீழ் உறுப்புகள் 40% என ஒதுக்கப்பட்டுள்ளது. ஒவ்வொரு பகுதிக்கும் தனித்தனியாக பாதிப்பு பரப்பளவு மற்றும் நோயின் தீவிரம் மதிப்பிடப்படுகிறது. மேலும் பாதிக்கப்பட்ட தோலின் சதவீதம் பின்வருமாறு ஒரு பகுதி மதிப்பெண்ணாக மாற்றப்படுகிறது:  
பின்னர் ஒவ்வொரு பகுதிக்கும் ஒரு தீவிரத்தன்மை மதிப்பெண் கணக்கிடப்படுகிறது. ஒவ்வொரு பகுதியிலும் உள்ள கீழ்க்கண்ட நான்கு அம்சங்கள் 0 முதல் 3 வரை மதிப்பிடப்படுகின்றன: அவை சிவப்பு நிறம், வீக்கம் அல்லது புண் தோற்றம், தோலைச் சுரண்டிய காயம், தோல் கடினமாதலால் ஏற்பட்ட மடிப்புகள் என்பன இந்த நான்கு மருத்துவ அறிகுறிகளாகும். ஒவ்வொரு அறிகுறிக்கும் சராசரி தீவிரம் 0 முதல் 3 வரை மதிப்பெண் வழங்கப்படுகிறது. 0 என்பது எதுவுமில்லை என்றும் 3 என்பது கடுமையானது என்றும் கருதப்படுகிறது.  
ஒவ்வொரு பகுதிக்குமான தீவிரத்தன்மை மதிப்பெண்ணை தொடர்புடைய பகுதி மதிப்பெண் மற்றும் பகுதி பெருக்கி (தலைக்கு 0.1, மேல் மூட்டுகளுக்கு 0.2, உடற்பகுதிக்கு 0.3 மற்றும் கீழ் மூட்டுகளுக்கு 0.4) மூலம் பெருக்குவதன் மூலம் மண்டல மதிப்பெண் கணக்கிடப்படுகிறது.  
இறுதி படை நோய் மற்றும் தீவிரத்தன்மை குறியீடு மதிப்பெண் நான்கு பிராந்திய மதிப்பெண்களின் கூட்டுத்தொகையாகும்.
# பிரேமா தன்ராஜ்

**மருத்துவர் பிரேமா தன்ராஜ்** (*Dr. Prema Dhanraj*) இந்தியாவைச் சேர்ந்த ஒட்டுறுப்பு அறுவை சிகிச்சை மற்றும் மறுசீரைமைப்பு அறுவை சிகிச்சை நிபுணர் ஆவார். தீக்காயங்களால் பாதிக்கப்பட்ட பலருக்கு சிகிச்சை அளித்ததன் காரணமாக நன்கு அறியப்படுகிறார். கடுமையான தீக்காயங்களில் இருந்து உயிர் தப்பிய இவர் தன்னைப் போன்று தீக்காயங்களால் பாதிக்கப்பட்டவர்களுக்கு உதவுவதற்காக தனது வழ்வை அற்பணித்தார். 25,000 எண்ணிக்கைக்கும் மேற்பட்ட இலவச அறுவை சிகிச்சைகளை செய்துள்ளார். மருத்துவத்திலும் சமூக சேவயிலும் இவர் ஆற்றிய பங்களிப்பினை அங்கிகரிக்கும் விதமாக 2024 ஆம் ஆண்டில் இந்தியாவின் நான்காவது மிக உயர்ந்த குடிமக்கள் விருதான பத்மசிறீ விருது இவருக்கு வழங்கப்பட்டது.
# பிரேமா தன்ராஜ்

## தொழில்

மருத்துவர் பிரேமா தன்ராஜ் ஒட்டுறுப்பு அறுவை சிகிச்சையில் பட்டம் பெற்றுள்ளார். தீக்காயங்களால் பாதிக்கப்பட்டவர்களுக்கான மறுசீரைமைப்பு அறுவை சிகிச்சை துறையில் விரிவாகப் பணியாற்றியுள்ளார். பல மருத்துவ நிறுவனங்களில் பேராசிரியராகவும் துறைத் தலைவராகவும் பணியாற்றியுள்ளார். இவரது பணியானது மருத்துவ சிகிச்சையில் மட்டுமல்லாமல் தீயினால் பாதிக்கப்பட்டு குணமடைந்நவர்களுக்கு உளவியல் ரீதியான மறுவாழ்வு மற்றும் உயிர் பிழைத்தவர்களின் சமூக மறுசீரமைப்பிலும் கவனம் செலுத்தியுள்ளது. மருத்துவர் பிரேமா தன்ராஜ் அவர்கள் இந்தியாவில் பழங்குடியினர் வசிக்கும் பகுதிகள் மற்றும் பின்தங்கிய சமூகங்களைச் சேர்ந்த மக்கள் வாழுமிடங்களுக்குச் சென்று கட்டணம் வசூலிக்காமல் சிகிச்சையளித்துள்ளார்.